Penjepunan

Penjepunan, Jepunisasi, atau Jepunifikasi ialah sebuah proses apabila budaya Jepun menguasai, diserap, atau mempengaruhi budaya lain. Ia secara khusus bermaksud "Membuat atau menjadi Jepun dalam bentuk, simpulan bahasa, gaya, atau watak".

Zaman moden 
Pada zaman moden ini, banyak negara dan wilayah di Asia Timur khususnya Korea Selatan dan Taiwan, telah menyerap dan menggabungkan budaya popular Jepun seperti muzik dan video selama bertahun-tahun setelah pertumbuhan Jepun pada tahun 1980-an dan 1990-an. Banyak filem Jepun, terutama drama lipur lara popular di Taiwan, Korea Selatan dan China di kalangan generasi muda setelah filem-filem itu diterjemahkan ke bahasa tempatan mereka. Produk elektronik dan makanan juga Jepun terdapat di seluruh Asia Timur.

Zaman empayar 
Dari segi Perang Dunia II dan penaklukan tentera, penjepunan membawa makna negatif kerana penaklukan tentera dan pengenalan budaya Jepun dilakukan secara paksa oleh pemerintah.

Dalam tempoh pra-empayar (pra-1868), diplomasi damai diamalkan, iaitu Jepun tidak banyak berkembang di wilayah di luar pulau-pulaunya sendiri.

Okinawa 
Selepas Pemulihan Meiji pada tahun 1868, Jepun mula mengikuti cara imperialisme dan peluasan kuasa ala barat. pada tahun 1879, Jepun secara rasmi mengilhak Kerajaan Ryūkyū, yang merupakan kerajaan uftian Dinasti Qing dan juga Empayar Jepun.

Pada awalnya, langkah-langkah asimilasi mendapat keengganan yang lebih kuat daripada orang-orang tempatan. Namun, setelah China dikalahkan dalam Perang China-Jepun Pertama pada tahun 1895, mereka kehilangan kepercayaan terhadap China, dan keengganan menentang Jepun, walaupun tidak hilang sepenuhnya, menjadi semakin lemah. Lelaki dan wanita mula menggunakan lebih banyak nama ala Jepun.

Taiwan 
Taiwan diserahkan kepada Empayar Jepun pada tahun 1895 sebagai akibat Perang China-Jepun Pertama. Pada awalnya, Taiwan diperintah seperti jajahan. Pada tahun 1936, setelah kedatangan Gabenor Jeneral ke-17, Seizō Kobayashi, terdapat perubahan dalam pemerintahan Jepun di Taiwan.

Kobayashi ialah gabenor jeneral bukan awam pertama sejak 1919. Beliau mengusulkan tiga prinsip pemerintahan baru: , perindustrian, dan menjadikan Taiwan sebagai pangkalan untuk pengembangan ke selatan. 

"Kōminka" secara harfiah bermaksud "menjadikan orang menjadi rakyat maharaja". Program itu sendiri mempunyai tiga komponen. Pertama,   mempromosikan bahasa Jepun dengan mengajar bahasa Jepun dan bukannya Hokkien Taiwan di sekolah-sekolah dan dengan melarang penggunaan Hokkien Taiwan dalam akhbar. Kedua,   menggantikan nama Cina Taiwan dengan nama Jepun. Akhirnya,   memasukkan rakyat Taiwan ke dalam Tentera Imperial Jepun dan mendorong mereka untuk mati demi maharaja.

Korea 

Di Korea semasa Perang Dunia Kedua, penggunaan bahasa Korea yang ditulis dalam pendidikan dan penerbitan telah dilarang oleh Empayar Jepun, tetapi ini tidak menyebabkan perubahan yang signifikan dalam penggunaan bahasa Korea, yang tetap digunakan secara meluas sepanjang masa pengilhakan.

Rujukan

Lihat juga 
 Pencinaan
Kebudayaan Jepun
Asimilasi budaya
Rencana yang mengandungi teks bahasa Jepun
Rencana yang mengandungi teks bahasa Cina